Software Engineer - Regio Sneek - Wepro
Software Engineer – Regio Sneek
2019-02-21T12:41:29+00:00By Elien Jannink|Categories: Industriele Automatisering, Software Engineer, Vacatures|Tags: Friesland, Industriele Automatisering, Nederland, Regio Sneek| Polisie weier om beroofde man se verklaring te neem, slagoffer verloor alle vertroue in polisiemag | SAUK.co.za - Nuus.info
’n Vragmotorbestuurder van Mpumalanga wat Donderdagaand by ’n bushalte in Bloemfontein van al sy besittings beroof is, het alle vertroue in die polisie verloor wat hom na bewering nie gehelp het nie.
Philip Demmer is met sy vrou, Mariaan, en seun, Kobus, herenig nadat hy Donderdagaand in Bloemfontein by die bushalte beroof is en nie kon huis toe gaan nie.
As gevolg van die roof het Philip Demmer (52) eers Sondagoggend per bus in Middelburg aangekom nadat hy Donderdagaand reeds uit Bloemfontein sou vertrek het. Sy gesin het nie geweet wat van hom geword het nie.
Demmer was verlig om weer saam met sy vrou, Mariaan, en seun, Kobus (11), te wees.
“My lewe is ten minste gespaar,” sê hy.
Hy werk in Bloemfontein en gaan een keer per maand met die bus huis toe.
“Ek het Donderdagaand by die bushalte by die toerismesentrum gewag toe ek skielik iets in my rug voel en hoor hoe ’n vuurwapen oorgehaal word. Ek is beveel om stil te staan en niks te doen nie.
“Drie mans het my van my trouring, selfoon, beursie en bankkaart beroof. Oomblikke later was hulle weg.”
’n Polisievoertuig was daar naby geparkeer, maar volgens Demmer het die polisiebeamptes geweier om ’n verklaring af te neem omdat hulle nie gesien het wat gebeur het nie.
“Ek het die bus verpas. Niemand wou my help om my vrou te bel nie. Omdat ek daar rondgehang het, het ek seker verdag voorgekom. Ek neem niemand kwalik nie.
“Ek het in ’n hoek gesit en bewe. Ek was honger en dors en het gesien hoe mense kitskos eet. Ek was in ’n toestand en kon nie eers water drink nie.”
Intussen het iemand wat Afrikaans gepraat het, sy vrou aanhoudend gebel en namens hom geld vir ’n buskaartjie geëis. Die selfoon is later afgeskakel.
“Daar is sowat R1 900 uit my bankrekening weg wat ek wou gebruik om saam met Kobus te gaan visvang en ’n geskenk vir hom te koop. Die PIN-nommer was op my selfoon.
“Elke volgende bus na Johannesburg was vol, en ek kon my ongebruikte kaartjie eers Saterdagnag gebruik.”
Intussen het Mariaan die hulp van private speurders ingeroep.
’n Vrou op die bus het haar foon vir my geleen sodat ek Mariaan kon laat weet ek is op pad.
“Blykbaar het die private speurders by die bushalte na my gesoek, maar my nie gekry nie. Ek het gesien daar loop mans wat na iemand soek, maar nie geweet hulle soek na my nie.”
Die speurders het vasgestel dat hy sy kaartjie Saterdagaand gebruik het, wat Mariaan gerusgestel het.
“ ’n Vrou op die bus het haar foon vir my geleen sodat ek Mariaan kon laat weet ek is op pad,” sê Demmer.
Ná die voorval wil hy eerder nader aan sy huis werk.
“Ek dink nie ek wil weer ver van die huis af werk nie. Dit was ’n vreesaanjaende ervaring.”
Hy en Mariaan bedank almal wat gehelp het om hom te soek.
Die provinsiale polisiewoordvoerder het by navraag gesê die besonderhede van watter lede op die toneel was, is vaag.
Hy het voorgestel dat Demmer na die stasiebevelvoerder gaan sodat sy klag ondersoek kan word.
« Goeie nuus vir duisende verarmende pensioentrekkers – Lede van twee van Transnet se pensioenfondse kry volgende week 15% van hul jaarlikse pensioen as bonus
Gedink het dit is veilig om nou sonder ’n onverkorte geboortesertifikaat vir minderjarige passasiers te reis, dink weer – Gigaba demp toeriste se geesdrif »